b'\n_START_ARTICLE_\nSilicat de zirconiu(IV)\n_START_SECTION_\nOb\xc8\x9binere\n_START_PARAGRAPH_\nSilicatul de zirconiu apare \xc3\xaen natur\xc4\x83 sub forma mineralului zircon. Minereul este extras din depozitele naturale \xc8\x99i concentrat prin diferite tehnici. Se separ\xc4\x83 de nisip prin metode electrostatice \xc8\x99i electromagnetice. _NEWLINE_De asemenea, compusul poate fi sintetizat prin topirea ZrO\xe2\x82\x82 \xc8\x99i SiO\xe2\x82\x82 \xc3\xaen arc electric, sau prin reac\xc8\x9bia unei s\xc4\x83ri de zirconiu cu silicat de sodiu \xc3\xaentr-o solu\xc8\x9bie apoas\xc4\x83.\n_START_SECTION_\nUtiliz\xc4\x83ri\n_START_PARAGRAPH_\nSilicatul de zirconiu este utilizat pentru fabricarea materialelor refractare \xc8\x99i pentru aplica\xc8\x9bii \xc3\xaen care este necesar\xc4\x83 rezisten\xc8\x9b\xc4\x83 la coroziune \xc3\xaen mediu alcalin. Se folose\xc8\x99te \xc8\x99i \xc3\xaen produc\xc8\x9bia unor ceramice, emailuri \xc8\x99i glazuri ceramice. \xc3\x8en smal\xc8\x9buri \xc8\x99i glazuri serve\xc8\x99te ca opacizant. Poate fi prezent \xc8\x99i \xc3\xaen unele cimenturi. O alt\xc4\x83 utilizare a silicatului de zirconiu este sub form\xc4\x83 de bile/pulbere pentru m\xc4\x83cinare \xc8\x99i rectificare. Straturi sub\xc8\x9biri din silicat de zirconiu \xc8\x99i silicat de hafniu (produse prin depunerea chimic\xc4\x83 \xc3\xaen faz\xc4\x83 de vapori) pot fi utilizate ca materiale dielectrice \xc3\xaen calitate de \xc3\xaenlocuitor al dioxidului de siliciu \xc3\xaen semiconductori. _NEWLINE_Disilicatul de ziconiu este utilizat \xc3\xaen construc\xc8\x9bia coroanelor dentare datorit\xc4\x83 durit\xc4\x83\xc8\x9bii sale \xc8\x99i a reactivitat\xc4\x83\xc8\x9bii extrem de sc\xc4\x83zute.\n_START_SECTION_\nToxicitate\n_START_PARAGRAPH_\nSilicatul de zirconiu este un iritant abraziv pentru piele \xc8\x99i ochi. Expunerea cronic\xc4\x83 la praf poate provoca granulom pulmonar, inflama\xc8\x9bia pielii \xc8\x99i granulom al pielii. Cu toate acestea, nu exist\xc4\x83 efecte adverse cunoscute pentru ingestia normal\xc4\x83, accidental\xc4\x83.'